JohanHeinsen/ENO huggingface dataset:
Lolland-Falsters Stifts-Tidende, 1841-08-05
Efter Reqvisition af vedkommende Skifteforvalter bliver det Huusmand Just Larsens Fallitbo tilhørende Huus paa 5 Fag paa Gadepladsen, af Gaarden No 16 i Gunsløv med tilliggende Jordlod paa omtrent 4 1/2 Skjæppe Land samt et Stykke Gadejord af Gaarden Ns 12 i samme By paa omtrent et Fjerdingkar Land bortsolgt ved een eneste Auction, som afholdes i Huset Fredagen den 13de August d. A. Formiddag Kl. 10 slet. Tillige bortsælges forskjelligt Løsøre det samme Bo tilhørende. Conditionerne kunne forinden erholdes til Eftersyn paa mit Contoir. Nykjøbing den 30te Juli 1841. Pontoppidan. Efter Reqvisition fra vedkommende Panthaver bliver det Huusmand Jørgen Rasmussen Loyemand tilhørende Huus med Tilliggende i Skovby bortsolgt ved en eneste Auction, som afholdes i Huset Fredagen den 13de August d. A., Middag Kl. 12 slet. Conditionerne kunne forinden erholdes til Eftersyn hos Forvalter Müller paa Skjørringegaard. Nykjøbing den 30te Juli 1841. Pontoppidan. Over afdøde Kjøbmand Harders Boes Varelager og Bohave heri Byen bliver offentlig Auction afholdt som følger: Torsdagen den 12te August førstkommende over Manufacturvarer, bestaaende af Bomuldstøier, Tørklæder, Bomuldsgarn og Silke m.v., og saafremt Tiden tillader det, tillige over en Deel Kasser og Foustager.
Lolland-Falsters Stifts-Tidende, 1841-08-05
Fredagen den 13de August over Colonialvarer, Kaffe, Sukker, Indigo, Rosiner, Svedsker, Humle, Jern samt endeel Glas og Fajance. Løverdagen den 14de August over Ind- og Udbo, saasom Stole, Borde, Sofaer, Speile, Sengeklæder, Lagen og Dækketøi, forskjellige Kornharper og Rensemaskiner, 2 smukke Kjøreheste og 2 gode Arbeidsvogne m.v., og bliver ved samme Auction bortsolgt en Holsteensk Vogn med 3 lakerede Agestole, 3 andre Vogne, samt 2 Hopper og en Hingst af forædlet Race. Auctionerne tage deres Begyndelse hver Dags Formiddag Kl. Bye og Herredscontoiret i Saxkjøbing den 3die August, Ravnkilde.
Lolland-Falsters Stifts-Tidende, 1841-08-05
Jndkaldelse.
Lolland-Falsters Stifts-Tidende, 1841-08-05
Creditorerne i Stervboet efter forhenværende Kjøbmand Carl Breutenaur) her i Byen, indkaldes herved med 12 Ugers Varsel til for mig at anmelde og beviisliggjøre deres Tilgodehavende. Rødby Kjøbstæds Skifteret den 1ste August 1841. S. Jbsen. *) J forrige N af Avisen stod Brectenau istedetfor Breutenau, hvilket herved rettes. Adressecontoirets Commissionairer ere: Dhrr. Boghdlr. Thierry og Kjøbmd. Roepstorff i Nakskov, Kammerr. Suhr i Rødby, Boghdlr. Giegengack i Maribo, Apotheker Grundtvig i Saxkjøbing, Postmester v. Staffeldt i Nysted, Kjøbmd. Wulff i Stubbekjøbing, Færgeforpagterne Arnkiel i Gaabense og Dyrehauge i Vordingborg.
Lolland-Falsters Stifts-Tidende, 1841-08-07
Lollands. Falsters Co Stift Tidende. Redigeret, trykt og udgivet af W. F. Laub i Nykjøbing. No 96. Løverdagen den 7 August.
Lolland-Falsters Stifts-Tidende, 1841-08-07
Jndenlandske Efterretninger. Om Bekjendtgjørelsen af Domme for Presseforseelser. J § 20 af TrykkefrihedsForordningen af 27de September 1799 er, som bekjendt, bestemt, at Jngen, som ved Dom er kjendt skyldig i nogen Overtrædelse af bemeldte Anordning, maa lade noget Skrift trykke, forinden Manuscriptet er foreviist vedkommende Politiembedsmand og af denne paategnet: "Maa trykkes, samt at enhver Bogtrykker, som handler herimod, skal have sit Privilegium forbrudt, og desuden, hvis Jndholdet er strafværdigt, dømmes til lige Straf med Forfatteren. Og paa det at ingen Bogtrykker skal kunne undskylde sig med Uvidenhed, skal enhver Ret, som dømmer Nogen for Misbrug af Trykkefriheden, paa den Skyldiges Bekostning, uopholdeligen lade Domsslutningen bekjendtgjøre i alle indenlandske Aviser. Skjøndt Forordningen saaledes har befalet, at Domsslutningen skal indrykkes i alle indenlandske Aviser, er dette dog ikke blevet en stadig Praxis. Det er saaledes oplyst af Justitssecretairen ved Hof= og Stadsretten (s. Ussings Rescriptsamling ved Canc. Skr. af 29de Mai 1832), at de Aviser, i hvilke saadan Bekjendtgjørelse indrykkes, for Tiden ere: 1) Berlingske Tidende", 2) Adressecomptoirets Efterretninger (dog kun for Domme, afsagte ved samtlige Over og Underretter i Kjøbenhavn), 3) Vestsjællands Avis, 4) Helsingøers Avis, 5-10) Stiftsaviserne for Lolland-Falsters, Fyens, Aalborg, Viborg, Aarhuus og Ribe Stifter, samt 11) Randers Avis. Omkostningerne ved Bekjendtgjørelsen, der kun skal indrykkes een Gang i disse Aviser, beløbe sig efter Justitssecretairens Opgivende, til henved 40 Rbd., Brevportoen iberegnet. Efter Retternes Reqvisition ere Udgiverne af ovennævnte Aviser forpligtede til at optage de omhandlede Bekjendtgjørelser, uden forud at kunne forlange noget Jnsertionsgebyr, men det paaligger Retterne at inddrive Betalingen hos den Skyldige, hvoraf det bliver en Følge, at Betalingen, naar den ei hos den Skyldige er at erholde, maa bortfalde. Saafremt den kundgjorte Dom appelleres til en høiere Jnstants og Vedkommende her frifindes, kunne Avis=Udgiverne ikke gjøre Paastand paa nogen Betaling af den Frifundne, thi efter Forordningen skal kun den Skyldige udrede Bekostningerne ved Kundgjørelsen, og da der altsaa ikke gives Andre end det Offentlige, hvem Udgiften kunde falde til Last, saa indtræder i dette Tilfælde Avis-Udgivernes Forpligtelse til uden Betaling at indrykke Kundgjørelser, (Dagen.) for det Offentlige.
Lolland-Falsters Stifts-Tidende, 1841-08-07
Postforsendelsesret er allernaadigst tilstaaet for det af Pastor emeritus P. D. Faber redigerede Ugeblad, Frihedstræet samt for den i Antwer(S. Bl.) pen udkommende Priiscourant.
Lolland-Falsters Stifts-Tidende, 1841-08-07
Efter Aalb. Av. er det berettet, at Kammerh. Mylius er den Godseier, der har givet det første Exempel i Sjælland paa Naturalhoveriets Løsgivelse, men dette er efter følgende Meddelelse ikke Tilfældet: Conferentsraad Holten (i Helsingør), der eier Krabbesholms Gods, gav Bønderne sammesteds fri for endeel Aar siden, og slaaer man en Streg over Krabbesholm, fordi Foreningen ikke er fra den nyere Tid, saa er Hs. Excell. Grev Bille Brahe dog kommen Hr. Mylius i Forkjøbet, idet der i Sommeren 1839 blev indgaaet Forening med Svanholm samtlige Hovbønder, og fra 1ste Mai 1840 fritoges de for alt Hoveri, mod en Afgift af 5 Tdr. Rug, 4 Tdr. Byg og 20 Rbd. Sølv samt lidt Kjørsel efter Brænde og Materialier til Gaarden i den ledige Aarstid. Hoveriet var særdeles svært; 1/2 af Gaardene stode for 10 Tdr. Hartkorn og Resten for 8 Tdr. Den nuværende Afgift er saaledes moderat, og Bønderne, der nu ere løste fra enhver Afbrydelse i deres Dont, føle sig lykkelige ved den skete Forandring. (Hemp. Av.)
Lolland-Falsters Stifts-Tidende, 1841-08-07
En kjøbenhavnsk Correspondent har i Hr. Thomsens Avis antydet, at den Deputerede for Odense, Oberst Abrahamsons Helbredstilstand skal have forværret sig i Udlandet. J Odense er denne Efterretning paafaldende; de fleste af hans Vælgere vide vist Jntet derom. Den af Hr. Obersten brugte Kuur skal, efter Enkeltes Sigende, vel have været af en angribende Natur, men der tilføiedes tillige, at den Syge forlængst var bekjendt for, fra det Elementaire af at være i Besiddelse af en særdeles so(S. Bl.) lid Constitution.
Lolland-Falsters Stifts-Tidende, 1841-08-07
Silke= og Klædekræmmer C. Larsen, der som Redacteur m. M. af almindelig Commissionstidende var Gjenstand for den Mandagen den 19de Juli afsagte Dom i den af Secretair Salchow anlagte Sag, har atter i Tirsdags faaet en Trykkefrihedsdom over sig. Han var nemlig sat under Justitiens Tiltale for et Stykke, med Overskrift: Til Kjøbenhavns Borgere og Jndbyggere, i Morgenbladet No 60 for 18de Marts 1841, hvilket Stykke indeholder heftige Anker over de Skridt, der vare gjorte for at hindre Commissionstidendens og de derfra sildigere oprindende Blades Udgivelse og Ombringelse. Dette Nummer var af Politiet belagt med Beslag. Larsen blev dømt til 200 Rbd. Mulct og 2 Aars Censur. (Dagen.)
Lolland-Falsters Stifts-Tidende, 1841-08-07
Til vor Meddelelse og Forandring i Postmestrenes Uniform tilføie vi, at denne hovedsageligen bestaaer deri, at det er paalagt Postmestrene i daglige Tjenesteforretninger bestandigen at bære en (S. Bl.) carmoicinrød Frakke.
Lolland-Falsters Stifts-Tidende, 1841-08-07
Om den i forrige N af S. Bl. efter Dagen. optagne Privatberetning fra Odense og at Kjøbmand Teisens Gaard ved Jldsvaade aldeles er lagt i Aske, hedder det i de fyenske Aviser, at uagtet den tilsyneladende Fare lykkedes det ved tililende Hjælp af de nærmestboende og rask Bistand, af Brandcorpset ikke alene at hindre Jldens Udbredelse (der var udbrudt i Brænderibygningen), men endog at redde selve den antændte Bygning, saaledes at kun Loftet i underste Etage og noget af Brænderi-Jnventariet afbrændte. Hs. K. H. Kronprindsen var tilstede paa Brandstedet.
Lolland-Falsters Stifts-Tidende, 1841-08-07
Det Blad, som blandt den uafhængige Presses Organer upaatvivlelig indtager den første Plads, er Fædrelandet, og det er meget let forklarligt at de betydelige Kræfter, som det har at disponere over. Deels har det i sine Udgivere, hvoraf dog enkelte kun meget lidet deeltage i Bladets Artikler, særdeles talentfulde og grundig dannede Mænd, og deels staaer det i Forbindelse med Alt, hvad Hovedstaden har af fremragende Jntelligents. Det har opfattet sit Maal meget meere bestemt end Kjøbenhavnsposten, hvem man ikke kan frikiende for en vis Vaklen mellem det constitutionelle Monarki og det rene Democrati, endskjøndt den i den senere Tid synes mere at helde til det sidste, Fædrelandet er derimod afgjort optraadt som Organ for det constitutionelle Monarki, og vil alene af den Grund have et stort Publicum, da Pluraliteten af Nationen, hvor varmt end ellers Ønsket kan være om friere Statsformer, dog turde være lidet tilbøielig til at gaae ind paa en reen democratisk Form, eller en saadan, der gav det democratiske Element altfor megen Overvægt. Bladets Sprog er correct, tildeels classisk, og hvad Tonen angaaer, maa det, især i den senere Tid, betragtes som Mønster for en urban Opposition. Det har udøvet og udøver endnu ved sine gedigne Artikler er betydelig Jndflydelse paa det intelligente Publicum, for hvilket det naturligviis nærmest er bestemt dog synes det, at dets Ord ikke meere ganske have den Vægt i den offentlige Mening, som de have havt. Hvad Processer angaaer, har det havt samme Skjæbne som Kjøbenhavnsposten; den ene Redacteur efter den anden er bleven dømt, saa at det endogsaa turde blive vanskeligt for Bladet i Fremtiden at faae en Mand, der har en Existents at vove, til at paatage sig Ansvarligheden. (Dyke.)¬
Lolland-Falsters Stifts-Tidende, 1841-08-07
J den Frisindede hed det forleden i en Artikel, betitlet Mere om Folkets Mænd og Naadegaver blandt Andet: - - - Vi have indseet det Ønskelige i, at Embederne vare saaledes aflagte, at den stræbsomme Mand ikke siden havde behov at tigge Gratialer, eller at Enken og Børnene skulde studere Audientssalens Labyrintgange, hvori Folk som f. Ex. Dhrr. Jørgensen Jomton, JsacNathansen og Gustav Michelsen ere utroligen velbevandrede, medens Andre, upaatvivlelig ligesaa fortjenstfulde Mænd, ikke kunne naae længere end til Forgemakket. Af denne Yttring har førstnævnte Hr. Jørgensen Jomtou følt sig saare krænket og foranstaltet den Frisindedes Redacteur indstævnet for Forligelsescommissionen. Vi have ikke erfaret, hvorledes det første til igaar berammede Møde for Commissionen løb af, men hvo der kjender Hr. Jørgensen Jomton, vil nok indsee, at det ikke har været uden Jnteresse i flere Henseender. (Aalb. Av.)
Lolland-Falsters Stifts-Tidende, 1841-08-07
En som fortrinlig Orgelbygger bekjendt Mekanikus, P. S. Størring, har i denne Tid opfundet en Dampmaskine, der skal være ganske for, jellig fra Alt hvad hidtil er bekjendt, og af en aldeles nye Construction, naar undtages Dampkjedelen, der kan udføres efter hvilkensomhelst af de mange hidtil bekjendte Constructioner. Maskinen selv skal være af yderst liden Rumfang, Vægt og Sammensætning, og som en Følge deraf meget mindre kostbar, men desuagtet lige anvendelig saavel til ethvert større som mindre Foretagende og vil isærdeleshed kunne anvendes til Dampkjørsel paa almindelige Landeveie, til Pløining, Saaening, hvor derkan bruges Saaemaskine, Harvning og Tromling, ligesom og paa store Tørvemoser til at ælte, forme og presse Tørvene. Opfinderen, der saaledes har løst et Problem, der længe har beskjæftiget de duc ligste Mechanici, skal efter Forlydende have henvendt sig til Hs. Majestæt, om det skulde behage Høistsamme at afkjøbe ham sin Opfindelse. (Vib. Av.)
Lolland-Falsters Stifts-Tidende, 1841-08-07
Efter Forlydende ere de Mennesker, som have begaaet hine Uteerligheder i Kehlets Salon, hvorom Aalborg Avis tidligere har berettet, slupne med en Mulct af 20 Rbd. hver til Fattigkassen. (Aalb. Av.)¬
Lolland-Falsters Stifts-Tidende, 1841-08-07
J Søndags skjød en ret velklædt Mand sig i Frederiksberghave, og i Tirsdags fandtes en Mand, der ligeledes havde skudt sig en Kugle gjennem Hjertet, paa en Grav paa Assistentskirkegaarden, som siden oplystes at indeslutte Liget af hans eneste Barn. (S. Bl.) Pricerne paa Vesterbroes gamle Moerskabs theater have ogsaa villet være med i denne kunst rige Tid, og have engageret de udmærkede Liniedandsere fra Franconis Selskab, Brødrene Graffini, der udføre fast utrolige Ting paa Linien, f. Ex, staae i 8 Minutter paa Hovedet paa Halsen af en almindelig Flaske, og i denne Stilling spise, drikke og udføre den hele Geværexercits. (Aarh. Av.)¬
Lolland-Falsters Stifts-Tidende, 1841-08-07
J Aarhuus Avis hedder det af et Brev fra Sjælland: Lige siden Syvsoverdagen har det regnet uophørligt. Høbjergningen er derved paa mange Steder aldeles tilintetgjort. Kløvermarkernes rige Udbytte er forvandlet til en Møgdynge. Engene staae under Vand, Agrene ogsaa hist her. Sæden er nedslaaet, Hørren raadnet. Bygmarkerne ere paa mange Steder vandskoldede. Ogsaa iaar klager man hist og her over Rust i Hveden. Furerne i Kartoffelmarkerne staae fulde af Vand. Hvis ikke Veiret snart forandrer sig, seer det sørgeligt ud. Rughøsten er nu paa flere Steder i fuld Gang i Fyen. Veiret vedbliver at være meget ugunstigt for Høsten. (Dagen.)H. C. Andersen behandler i en Cyclus af fem Tragvedier fem af de meest fremragende Perioder i den europæiske Menneske-Udviklings Historie. (O. Th. Av.)
Lolland-Falsters Stifts-Tidende, 1841-08-07
Det mislige Embedsforhold, hvorfor Justitsraad Gyldenfeldt, Byfoged i Sorø m. m., blev baade af Underretten og Overretten dømt at have sit Embede forbrudt, indeholdes ikke i nogen enkelt, stor Brøde, eller nogen beviisligen forsætlig udført Forurettelse imod Nogen, men i en stor Mængde Misligheder af ringere Slags. J Almindelighed fandt en betydelig Grad af Mangel og Uorden Sted ved hans Embedsarchiv og Contoirforretninger, hvorved ogsaa i flere væsentlige Henseender Undersøgelsen i denne Sag har manglet de nødvendige Oplysninger. Fremdeles har han gjort sig skyldig i lovstridigt Forhold ved Afholdelse af Forbør og Fogedforretninger og disses Tilførsel i Protocollerne. (Dagen.)¬
Lolland-Falsters Stifts-Tidende, 1841-08-07
J disse Dage er ved Slagelse anskudt en Ørn, hvis Vingefang holder omtrent 3 1/2 Alen. At denne Fugl sandsynligviis er en Unge, slutter man deraf, at den endnu har de saakaldte Blodfjer. Den er levende, og man kan ikke opdage, at den er beskadiget af Skuddet. (Vestsjæll. Av.)
Lolland-Falsters Stifts-Tidende, 1841-08-07
Saavidt vi vide ere nu alle de Medlemmer af Militaircommissionen, som kunne ventes, ankomne til Odense, og Forhandlingerne aabnes den 3die ds. paa Slottet under Forsæde af Hs. K. H. Kronprindsen. Efter Forlydende ventes Generalkrigscommissairen for Danmark, Hr. Oberst v. Abrahamson, ifølge de nyeste Efterretninger fra ham til Odense, om kort Tid hjem fra sin Udenlandsreise, for at deeltage i Militaircommissionens Forhandlinger. (Dagen.)
Lolland-Falsters Stifts-Tidende, 1841-08-07
Efter Forlydende er der fra Kjøbenhavn kommen befaling til den i Rendsborg værende Generalcommando, angaaende Jndkaldelse af de Permitterede til næstkommende September. Den allerede omtalte Troppesamling turde saaledes maaskee komme til at finde Sted. (S. Bl.)
Lolland-Falsters Stifts-Tidende, 1841-08-07
Skuespildirecteur Møller vil i næste Uge indtræffe til Sønderborg med sit Selskab og give en Række Forestillinger. (S. Bl.)¬
Lolland-Falsters Stifts-Tidende, 1841-08-07
J Flensborg har man ifinde at anlægge et Jernstøberi og en Riisskallemølle. (S. Bl.)Hr. Agent Hollers (til Karlshytte ved Rendsborg) Bestræbelser for at benytte til Støbning det her i Landet i saa stor Mængde forhaanden værende Mosejern eller Myremalm, ere nu aldeles lykkedes. Høiovnen er uafladelig i Gang og leverer Jern, der skal være fortrinligt. Ved den nylig stedfundne Lægeforsamling i Rendsborg lod Hr. Holler disse Herrers Nærværelse støbe alle Slags Smaating af indenlandsk Mosejern og gav hver af dem et lidet paa Stedet støbt Konstproduct til en Erindring. (S. Bl.)
Lolland-Falsters Stifts-Tidende, 1841-08-07
Kronborg Teglværk blev ved Auction i Mandags solgt til Lieutenant, Viinhandler F. Hansen i Kjøbenhavn for 19,500 Rbd. r. S. Denne Eiendom udmærket sig saavel ved sin fortrinlig skjønne Beliggenhed, 1/4 Miil sønden for Helsingør ved Sundet, som ogsaa ved sit Fiskeri især, af Hornfisk, der i gode Aaringer afgiver en betydelig Jndtægt. Med Eiendommen fulgte ogsaa Teglværks-Jnventariet og Fiskeri=Redskaber, men ikke Besætning. (Helf. Av.) Som et ikke umærkeligt Exempel paa hvad der i Corsaren tør trykkes, uddrage vi af det os sidst ihændekomne N af Bladet Følgende: – J et høitideligt Redactionsmøde bliver et nyt Medlem optaget i Redactionen. Det nye Medlem (Novicen, fremstilles med tilbundne Øine og Øren for Præsidenten, som adspørger ham: Fremmede, som kommer hid, dreven af de reneste Bevæggrunde, uden at Nogen veed hvorfor, hvorfra eller hvorledes Sværger Du at ville tilhøre os, elske os og hænge fast ved os, saalænge Du lever og aander? Her faaer Novicen et Skub i Ryggen til Tegn paa at han skal svare Ja, hvilket han ogsaa gjør. Præsidenten vedbliver: Godt, Jeg spørger Dig videre Fremmede, som kommer hid, dreven af de reneste Bevæggrunde, uden at Nogen veed osv. - Sværger Du at ville hade Absolutisme, Aristocrati og Adelskab af Dit ganske Hjerte og af Din ganske Sjæl, at ville forfølge dem med Jld og Sværd og ikke skaane Barnet i Moders Liv, - Novicen: Ja. - Præsidenten: Saa gak Fanden i Vold, Du Jacobiner og Blodhund Troer Du, at vi ville have et saadant Afskum inden for vore Døre, Bort, Pak Dig!
Lolland-Falsters Stifts-Tidende, 1841-08-07
Udenlandske Efterretninger. Atter er i det europæiske Statsliv et saadant Stille indtraadt, som pleier at følge efter Kræfternes heftige Anstrængelse eller at gaae forud for vigtige Begivenheder og voldsomme Rystelser. Hvor meget Stof der end findes til Strid og Uenighed, er det dog klart, at Regjeringerne ere enige om at arbeide paa Fredens Vedligeholdelse, fordi de kun i Fred kunne være sikkre paa at styre deres egne Folk, som de ville. Det orientalske Spørgsmaal, synes nu aldeles afgjort, ogsaa de indre Uroligheder i Tyrkiet blive efterhaanden bilagte, og have end Magtens Jhændehavere tildeels vundet Seiren ved Midler, for hvilke Menneskeligheden med Afsky gyser tilbage, synes de dog nu at arbeide paa at forsone Gemytterne ved viis Skaansel og Eftergivenhed, hvilket især gjælder og Jacub Pascha i Bulgarien, Fra Candia berettes, at Tyrkerne have drevet Jnsurgenterne tilbage og gjenoprettet Roligheden overalt, med Undtagelse af eet District mellem Bjergene; men da intet betydeligt Slag er forefaldet, og da Tyrkerne stedse have været i Besiddelse af det flade Kystland, have Beretningerne, som alene ere fra disse, ikke megen Troværdighed. Den gamle Grækerven Eynard, har fra Genf udstedt et Opraab til hele Europa, om at yde de ulykkelige Christne paa Candia Bistand, og paa flere Steder i Frankrig og Tydskland ere allerede Comiteer sammentraadte for at virke i denne Retning. For Øvrigt mener man, at Spaniens indre Tilstand vil være den nærmeste Gjenstand for den europæiske Politik, men for det Første ere Alles Øine henvendte paa England, og førend det har viist sig, hvilke Principer, der i denne mægtige Stat ville tilkæmpe sig Herredømmet, vil neppe noget af Betydenhed blive foretaget. Her fortsættes Kampen bestandig mellem Organerne for de forskjellige Partier, og Alt forberedes til Parlamentets Aabning den 19de August. Robert Peel erklærer aabenlyst, at han venter at blive Præsident i det nye Ministerium, men det kan vel være, at han vil faae en Kamp at bestaae, som overstige hans Kræfter, og at hverken han eller Parlamentet længe vil holde sig. Paa Grund af det vedholdende Regnveir og de deraf følgende stedse slettere Udsigter for Høsten stige Kornpriserne i England endnu bestandig, og de høie Priser paa Fødemidler ville maaskee være de farligste Fjender for et Ministerium, som vil modsætte sig Reformer i de forældede og unaturlige Handelslove; thi det lader sig ikke forudsee, til hvilke Skridt Fortvivlelsen kan bringe den store, raae Befolkning i Fabrikdistricterne, naar den maa sulte. – Fra Nordamerika haves Efterretninger til den 17de Julii. Mac Leods Proces var atter rykket noget fremad. Han sad endnu bestandig fængslet i Staden Utika, og den derværende Domstol havde erklæret sig competent til at afgjøre Sagen, og besluttet at underkaste ham et piinligt Forhør for Mord og Brandstiftelse.
Lolland-Falsters Stifts-Tidende, 1841-08-07
J Paris er Julirevolutionens 11te Aarsfest den 27de, 28de og 29de Juli feiret med overordentlige Høitideligheder. Det Hele er gaaet aldeles rolig og fredeligt af, uagtet flere Blade havde forudsagt, at denne Fest vilde blive Signalet til en stor Opstand, og Regjeringen ved overordentlige Sikkerhedsanstalter havde viist, at den nærede samme Frygt. Man taler atter om en forestaaende Formæling mellem den franske Konges Søn, Prindsen af Jonville og en hollandsk Prindsesse. Ligeledes mener man, at der arbeides paa en Formæling mellem den lille spanske Dronning Jsabelle og Prindsen af Asturien, en Søn af Prætendenten Don Carlos, som da skulde frasige sig alle Fordringe. paa Spaniens Throne. - Majoriteten af den sidste hannoverske Stænderforsamling har nu indgivet en formelig Besværing til Forbundsforsamlingen i Frankfurt. Den er undertegnet af 44 Medlemmer, næsten Alle af Borger- og Bondestanden; den ubetydelige Minoritet bestaaer næsten udelukkende af Embedsmænd, der, som bekjendt, i Hannover kaldes kongelige Tjenere.
Lolland-Falsters Stifts-Tidende, 1841-08-07
Blandinger. Fra Philladelphia i Nordamerica haves følgende Efterretning, dateret den 30te Junii. En af den hertil ankomne Capt. Saavyer, førende Skibet Augusta, afgiven Beretning vækker megen Opsigt. J det atlantiske Hav, paa 33, 30 Br., 75, 20 L., har han nemlig den 24de Juni mødt Vraget af et stort Dampskib, som var afbrændt til Vandspeilet. Den ene Ende laae under Vandet, den anden derimod var stærkt ramponeret og forbrændt. Uagtet Capt. Savyer havde været meget nær ved Vraget, havde han dog intet videre kunnet opdage end at det var Vraget af et stort, af Jlden ødelagt Dampskib. (Ventelig er det Vraget af det udeblevne President." – Denne Formodning bestyrkes end mere ved en nyere Efterretning fra New-York, at en dertil indkommen Capitain omtrent paa samme Sted havde seet et Vrag, som Tømmermanden erklærede for at være af et stort engelsk Dampskib, der syntes at være ødelagt ved en Krudt, eller Dampexplosion, og ikke ret længe kunde have drevet omkring i Søen. Man holdt sig aldeles overbeviist om, at det var Dampskibet President.
Lolland-Falsters Stifts-Tidende, 1841-08-07
J Cardillac i Frankrig blev for ikke længe siden en Kone begravet. Da Jorden og Stenene begyndte at hundre paa Kisten, som allerede var nedsænket i Graven, lød pludselig et ængsteligt Skrig fra samme. Man halede strax Kisten op igjen, og det viste sig da ved Aabningen, at den for død anseete Kone kun havde ligget i Afmagt, men nu ved Bulderet af den nedkastede Jord var bleven vækket Da man aabnede Kisten laae hun allerede i et Bad af Angstens Sved og hendes Ansigtstræk udtrykte den største Fortvivlelse, en Følge af hendes Opdagelse at være indsluttet i en Liigkiste.
Lolland-Falsters Stifts-Tidende, 1841-08-07
NB. Formedelst en indvendig Reparation bliver i Morgen ingen Gudstjeneste i Nykjøbing. Kirke.